Ventspilī

2018. gada 30.janvārī Nr. 13

(protokols Nr. 3; 6.§)

Par grozījumiem Ventspils pilsētas domes 2017.gada 25 aprīļa lēmumā Nr.82 “Par Ventspils pilsētas pašvaldības tūrisma un ar to saistīto pakalpojumu jomas komersantu projektu līdzfinansēšanas konkursa nolikuma apstiprināšanas un finansējuma piešķiršanas kārtības apstiprināšanu”

Nolūkā veicināt Ventspils pilsētas administratīvajā teritorijā nodarbināto skaita pieaugumu tūrisma un ar to saistīto pakalpojumu jomas komersantos, tūrisma pakalpojumu piedāvājumu ārpus vasaras sezonas, klientu apmierinātības pieaugumu, pakalpojumu kvalitātes uzlabošanos un augstvērtīga dizaina attīstību pilsētvidē, pamatojoties uz likuma "Par pašvaldībām" 12. pantu, 15. panta pirmās daļas 10. punktu, Komercdarbības atbalsta kontroles likuma 7. pantu, Ministru kabineta 2014. gada 2. decembra noteikumiem Nr. 740 "De minimis atbalsta uzskaites un piešķiršanas kārtība un uzskaites veidlapu paraugi", Ventspils pilsētas attīstības programmas 2014.-2020. gadam sadaļu E-4 “Mazā un mikro biznesa attīstība” uzdevumu E-4-3 “Rīkot pašvaldības konkursus uzņēmējiem” un E-7 “Tūrisma attīstība” uzdevumiem E-7-2 “Nodrošināt un atbalstīt tūrisma infrastruktūras daudzveidošanu un paplašināšanu” un E-7-3 “Sekmēt viesmīlības paaugstināšanos pilsētā” kā arī, ņemot vērā Ventspils pilsētas domes Ekonomikas un budžeta komisijas 2017. gada 29.novembra ieteikumu un Ventspils pilsētas domes Finanšu komitejas 2018. gada 30.janvāra atzinumu,

Ventspils pilsētas dome

**nolemj:**

1. Izteikt Ventspils pilsētas domes 2017.gada 25.aprīļa lēmuma Nr.82 “Par Ventspils pilsētas pašvaldības tūrisma un ar to saistīto pakalpojumu jomas komersantu projektu līdzfinansēšanas konkursa nolikuma apstiprināšanas un finansējuma piešķiršanas kārtības apstiprināšanu” 1.8.punktu šādā redakcijā:

*“1.8. Viena projekta minimālais atbalsta apjoms ir 300 EUR, bet maksimālais apjoms 5000 EUR.”*.

Sēdes vadītājs

Domes priekšsēdētāja 1. vietnieks

infrastruktūras jautājumos J. Vītoliņš